
A belföldi turizmus fellendítése "világutazók" körében: trendek és marketingstratégiák

Tárgyak helyett élményeket gyűjt, a telefonja tele van szebbnél szebb tengerparti képekkel, és
nagyvárosokkal. A keresési előzményeiben újabb és újabb repjegyek kutatása szerepel, és
idén már 3 új országban járt. Ilyen egy igazi világutazó, akiről soha nem tudják a barátai,
hogy éppen melyik országban jár, vagy mikor lesz otthon. De vajon ezek a személyek
mindent láttak már hazánkban azért utaznak inkább külföldre, vagy a belföldi desztinációk
már túlságosan unalmasak számukra? Hogyan lehet őket maradásra bírni és egy belföldi
utazásra csábítani?

Kutatásomban azt vizsgálom, hogy a belföldi turizmust hogyan lehetne vonzóvá tenni a
„világutazók” számára. A dolgozatomban elemzem a turizmus helyzetét nemzetközi szinten
és Magyarországon egyaránt. Megismerem a turizmusra jellemző trendeket, amelyek
nemzetközi szinten jelen vannak, vagy kimondottan hazánkra jellemzőek. Fontosnak tartom a
turizmusmarketing jelentőségét, különös tekintettel arra, hogy a hazai turizmus szereplői
milyen módon kommunikálnak a lehetséges igénybevevőkkel.

A kutatásom második felében primer kutatást készítettem kérdőív, illetve interjúk formájában.
A kérdőív segítségemre volt abban, hogy megismerjem a kitöltők utazási szokásait, és az
utazásaikra vonatkozó befolyásoló tényezőket. A kérdőívet több mint 200 fő töltötte ki,
vegyes korosztályból, és különböző utazási szokásokkal rendelkező személyek, mivel az
önkéntes kiválasztás módszerét alkalmaztam, a közösségi oldalak segítségével. A másik
eszköz melynek segítségével még inkább szeretnék belelátni az utazók igényeibe, az interjúk.
A kutatásom primer része a kérdőív mellett olyan interjúkkal egészül ki, melyek a turizmus
másik oldalát mutatják be. Az interjú alanyok között található influencer, vállalkozó, illetve a
Magyar Turisztikai Ügynökség is hozzájárul a dolgozatom eredményességéhez.

Kutatásom végén kiderül, hogyan utaznak a világutazók, mi motiválja őket, és hogyan lehet
megszólítani őket. Megvizsgáltam a különböző marketingeszközök eredményességét, és ezek
alapján teszek javaslatot további fejlesztésekre a belföldi turizmusra való magasabb igény
elérése érdekében.



